Valko-Venäjä on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 lähtien. Maa on saavuttanut yhteensä 27 mitalia, joista kahdeksan on kultaa. EM-kisojen mitalitilastossa se on 21. sijalla. Yksittäisistä kisoista se on menestynyt parhaiten Göteborgissa 2006, jolloin se saavutti kolme kultamitalia ja sijoittui kisojen mitalitilastossa viidenneksi.